Դիլիջանում աշխատող թիմը կազմակերպեց մեկշաբաթյա ստարտ-ափ ճամբար, նախապատրաստական աշխատանքներ տարավ «Լույսի» առաջիկա կարիերայի փառատոնի կազմակերպման ուղղությամբ, դրամահավաք իրականացրեց Դիլիջանի մշակույթի կենտրոնի վերանորոգման համար և անցկացրեց շախմատի առաջնություն` «Դիլիֆեստ» խորագրով: «Լույսի» Գյումրու թիմն ստեղծեց էլեկտրոնային առևտրի հարթակ` վաճառելու Գյումրու արվեստագետների գործերը, աջակցեց լիվինգ զարդերի վարպետության դասընթացին, տեղացի երիտասարդներին ներգրավեց արվեստի վերաբերյալ սեմինարներում, Գյումրու մասին փաստագրական նյութեր տեսագրեց։ Եղեգնաձորի թիմը միկրոտնտեսության և տեխնոլոգիայի թեմայով սեմինարներ անցկացրեց, «Մենք կարդում ենք» վերտառությամբ արշավ իրագործեց, կազմակերպեց ամենամյա «Եղեգեաց փառատոն»։